長沙邸舍中承敏覺二上人作記年刻舟之誚以詩贈
作者：釋德洪
朝代：宋

paragraphs: 道人天姿心匠妙，漆瞳含秋看飛鳥。
氣和不減華林風，韻高勝却霜巖曉。
心胸冰壺不隔塵，爭傳落筆如有神。
不畫凌煙大羽箭，來寫山林夢幻身。
清秀摩雲洞冰雪，更將已素稱三絕。
不作能癡顧虎頭，定爲露頂王摩詰。
傳神寫照誰與功，吾聞成在阿堵中。
擬將萬匹鵝溪絹，爲寫漚中勝義空。